17. veebruaril toimunud valimisdebatil "Infoühiskonna arendamine Eestis ja Eesti IKT sektori konkurentsivõime" valitses erakondade vahel harvaesinev üksmeel, et Eesti edu üheks võtmeks on IKT sektori edukas areng ning  uute tehnoloogiliste lahenduste kasutuselevõtt kõigis eluvaldkondades. Kahetsusväärselt tõdesid erakondade esindajad sama üksmeelselt arengu takerdumist viimasel kümnendil. "Eesti edu on jäänud eelmisesse sajandisse, Läti ja Leedu hingavad meile kuklasse", tõdes Reformierakonna esindaja Andrei Korobeinik, populaarse suhtlusportaali rate.ee asutaja.